

**SREDNJA GRADBENA, GEODETSKA IN EKONOMSKA ŠOLA LJUBLJANA**

*1000 Ljubljana, Dunajska cesta 102*

[slovenska](http://sl.wikipedia.org/wiki/Slovenci) [slikarka](http://sl.wikipedia.org/wiki/Slikar), \* [20. december](http://sl.wikipedia.org/wiki/20._december) [1861](http://sl.wikipedia.org/wiki/1861) , Ljubljana, † [4. december](http://sl.wikipedia.org/wiki/4._december) [1926](http://sl.wikipedia.org/wiki/1926).

**Kamnik,28.4.2011**

Avtoportret **Rojstno ime:** Ivana Kobilca **Rojstvo:** [20. december](http://sl.wikipedia.org/wiki/20._december) [1861](http://sl.wikipedia.org/wiki/1861)
[Ljubljana](http://sl.wikipedia.org/wiki/Ljubljana), [Slovenija](http://sl.wikipedia.org/wiki/Slovenija) **Smrt:** [4. december](http://sl.wikipedia.org/wiki/4._december) [1926](http://sl.wikipedia.org/wiki/1926) (stara 65 let)
Ljubljana, Slovenija **Narodnost:** [Slovenka](http://sl.wikipedia.org/wiki/Slovenci) **Področje:** [slikarstvo](http://sl.wikipedia.org/wiki/Slikarstvo), [risanje](http://sl.wikipedia.org/w/index.php?title=Risanje&action=edit&redlink=1), [fotografija](http://sl.wikipedia.org/wiki/Fotografija) **Šolanje:** Šola za umetno obrt, [München](http://sl.wikipedia.org/wiki/M%C3%BCnchen), učenje pri portretistu Alojziju Erdteltu, slikarju in pedagogu Dietzove šole **Gibanje:** [realizem](http://sl.wikipedia.org/wiki/Realizem) **Znana dela:** Holandsko dekle (1886)
Citrarica (okoli 1887)
Kofetarica (1888)
Portret sestre Fani (1889)
Poletje (1889-90)
Likarice (1891)
Otroci v travi (1892)
Pariška branjevka (1892)
Avtoportret (1894-95)
Avtoportret s paleto (1914)


# Življenje

Ivana Kobilca se je [risanja](http://sl.wikipedia.org/w/index.php?title=Risanje&action=edit&redlink=1) učila pri [Idi Künl](http://sl.wikipedia.org/w/index.php?title=Ida_K%C3%BCnl&action=edit&redlink=1) v [Ljubljani](http://sl.wikipedia.org/wiki/Ljubljana), v letih [1879](http://sl.wikipedia.org/wiki/1879)-[1880](http://sl.wikipedia.org/wiki/1880) pa je v [galeriji](http://sl.wikipedia.org/w/index.php?title=Galerija&action=edit&redlink=1) [dunajske akademije](http://sl.wikipedia.org/w/index.php?title=Dunajska_akademija&action=edit&redlink=1) kopirala slike starih mojstrov. Od leta [1881](http://sl.wikipedia.org/wiki/1881)-[1891](http://sl.wikipedia.org/wiki/1891) je svoje znanje izpopolnjevala v [Münchnu](http://sl.wikipedia.org/wiki/M%C3%BCnchen), naslednjih 7 let pa še pri [žanristu](http://sl.wikipedia.org/w/index.php?title=%C5%BDanrist&action=edit&redlink=1) in [portretistu](http://sl.wikipedia.org/w/index.php?title=Portretist&action=edit&redlink=1) [Aloisu Erdteltu](http://sl.wikipedia.org/w/index.php?title=Alois_Erdtel&action=edit&redlink=1). Med počitnicami je zbirala in risala [kmečke](http://sl.wikipedia.org/wiki/Kmet) [starožitnosti](http://sl.wikipedia.org/w/index.php?title=Staro%C5%BEitnost&action=edit&redlink=1). Leta 1891 je na pobudo vzornika [Fritza von Uhdeja](http://sl.wikipedia.org/w/index.php?title=Fritz_von_Uhde&action=edit&redlink=1) poslala svoji sliki Poletje in Likarice v [pariški](http://sl.wikipedia.org/wiki/Pariz) [Salon](http://sl.wikipedia.org/w/index.php?title=Salon_%28Pariz%29&action=edit&redlink=1), kjer ji je Državno umetnostno združenje podelilo naziv associée.

V Parizu je živela v letih 1891 in [1892](http://sl.wikipedia.org/wiki/1892), kjer se je krajši čas izpopolnjevala v zasebni šoli [Henrija Gervexa](http://sl.wikipedia.org/w/index.php?title=Henri_Gervex&action=edit&redlink=1), vmes pa je 1892. leta slikala v [Barbizonu](http://sl.wikipedia.org/w/index.php?title=Barbizon&action=edit&redlink=1). Leta [1894](http://sl.wikipedia.org/wiki/1894) je obiskala [Firence](http://sl.wikipedia.org/wiki/Firence), nato pa zaradi ugodnih naročil v letih [1897](http://sl.wikipedia.org/wiki/1897)-[1905](http://sl.wikipedia.org/wiki/1905) živela v [Sarajevu](http://sl.wikipedia.org/wiki/Sarajevo), kjer je bila tudi članica Sarajevskega slikarskega kluba. Tu je naredila 3 cerkvene [freske](http://sl.wikipedia.org/wiki/Freska) (v letih 1900 in 1905) ter z ilustracijami sodelovala v enciklopediji Die österreichisch-ungarische Monarchie in Wort und Bild (1901) in v več letnikih revije Nada. Leta [1903](http://sl.wikipedia.org/wiki/1903) je za prenovljeno dvorano [magistrata](http://sl.wikipedia.org/wiki/Mestna_hi%C5%A1a%2C_Ljubljana) v Ljubljani dokončala [alegorično](http://sl.wikipedia.org/wiki/Alegorija) kompozicijo Slovenija se klanja Ljubljani, ki jo je [Rihard Jakopič](http://sl.wikipedia.org/wiki/Rihard_Jakopi%C4%8D) precej negativno ocenil. V letih [1906](http://sl.wikipedia.org/wiki/1906)-[1914](http://sl.wikipedia.org/wiki/1914) je živela v [Berlinu](http://sl.wikipedia.org/wiki/Berlin), nato pa v Ljubljani.

Samostojno je 1889. leta razstavljala v Ljubljani in 1890. leta v [Zagrebu](http://sl.wikipedia.org/wiki/Zagreb), [retrospektivni](http://sl.wikipedia.org/w/index.php?title=Retrospektiva&action=edit&redlink=1) [razstavi](http://sl.wikipedia.org/wiki/Razstava) pa so ji priredili leta [1928](http://sl.wikipedia.org/wiki/1928) in [1979](http://sl.wikipedia.org/wiki/1979) v [Narodni galeriji v Ljubljani](http://sl.wikipedia.org/wiki/Narodna_galerija_v_Ljubljani).

# Dela in pomen

Ivana Kobilca je najpomembneješa slovenska slikarka. Po socialnem izvoru, načinu življenja, umetnostnih idealih in delu je bila izrazito [meščanska](http://sl.wikipedia.org/w/index.php?title=Me%C5%A1%C4%8Danstvo&action=edit&redlink=1) umetnica. Pripadala je generaciji slovenskih [realistov](http://sl.wikipedia.org/wiki/Realizem), ki so najpomembnejša dela ustvarili v osemdesetih letih 19. stoletja. Kobiličin najdragocenejši prispevek slovenski umetnosti je nastal, ko je živela v tujini in je domovino le obiskovala. Težišče je bilo v [figuralnem slikarstvu](http://sl.wikipedia.org/w/index.php?title=Figuralno_slikarstvo&action=edit&redlink=1), še posebej [portretu](http://sl.wikipedia.org/wiki/Portret) in [žanrskih](http://sl.wikipedia.org/wiki/%C5%BDanr) upodobitvah iz [kmečkega](http://sl.wikipedia.org/wiki/Kmet) in [meščanskega](http://sl.wikipedia.org/w/index.php?title=Me%C5%A1%C4%8Dan&action=edit&redlink=1) življenja. Od berlinskega obdobja dalje se mu je pridružilo cvetlično [tihožitje](http://sl.wikipedia.org/wiki/Tiho%C5%BEitje), ki je v zadnjih letih prevladalo. Zgodnja dela odsevajo značilnosti münchenskega ateljejskega slikarstva; slikana so v temnih, [rjavih](http://sl.wikipedia.org/w/index.php?title=Rjava&action=edit&redlink=1) [odtenkih](http://sl.wikipedia.org/w/index.php?title=Odtenek&action=edit&redlink=1), le [pasteli](http://sl.wikipedia.org/wiki/Pastel) so svetli in [rožnati](http://sl.wikipedia.org/w/index.php?title=Ro%C5%BEnata&action=edit&redlink=1). Pod vplivom münchenske moderne (F. von Uhde) so Kobiličine [barve](http://sl.wikipedia.org/wiki/Barva) od okoli leta 1889 dalje svelejše in tudi sicer njena dela kažejo značilnosti [plenerističnega](http://sl.wikipedia.org/wiki/Plenerizem) slikarstva. Za pariško obdobje so značilni [modrikasti](http://sl.wikipedia.org/wiki/Modra) odtenki, predvsem v [senčenju](http://sl.wikipedia.org/w/index.php?title=Sen%C4%8Denje&action=edit&redlink=1), in samostojnejše reševanje [svetlobnih](http://sl.wikipedia.org/wiki/Svetloba) problemov.

Koraka, ki vodi od tod v [impresionizem](http://sl.wikipedia.org/wiki/Impresionizem), Ivana Kobilca ni storila. V zadnjem obdobju je njena umetniška moč začela pešati, z nekaj izjemami so slike iz tega časa puste in neosebne. Poleg odličnih portretov sestre Fani in [avtoportretov](http://sl.wikipedia.org/wiki/Avtoportret) je od znanih osebnosti portretirala še [J. Stareta](http://sl.wikipedia.org/wiki/Josip_Stare) (1890), [J. J. Strossmayerja](http://sl.wikipedia.org/wiki/Josip_Juraj_Strossmayer) (1899), [Ani Župančič](http://sl.wikipedia.org/w/index.php?title=Ani_%C5%BDupan%C4%8Di%C4%8D&action=edit&redlink=1) (1917), [O. Župančiča](http://sl.wikipedia.org/wiki/Oton_%C5%BDupan%C4%8Di%C4%8D) (1922) in [I. Hribarja](http://sl.wikipedia.org/wiki/Ivan_Hribar) (1920-26). Ilustrirala je tudi Pesmi I [Simona Jenka](http://sl.wikipedia.org/wiki/Simon_Jenko) (1896).